Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 694/13/7707	Prešov, 13.5.2014
EEČ : 2-58-420-2014

U Z N E S E N I E

Trestná vec:	obvinený XXXXX  
Prečin:	Porušovanie práv k ochrannej známke, označeniu pôvodu výrobku a obchodnému menu podľa § 281 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Prešov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX 
	sídlo organizácie: XXXXX, XXXXX XXXXX, Slovensko
2.	XXXXX 
	sídlo organizácie: XXXXX
3.	XXXXX 
	sídlo organizácie: XXXXX, XXXXX XXXXX, Slovensko
4.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 701,10 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Fakultná nemocnica s poliklinikou J. A. Reimana v Prešove, Holého č. 14, 081 81 Prešov 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom XXXXX - pobočka Colného krim.úradu pod spisovou značkou XXXXX
	dňa 22.04.2013 v Prešove na ul. XXXXX pri miestnych potravinách „XXXXX“ prechovával a ponúkal na predaj tovar a to textil značiek GANT, TOMMY HILFIGER, NIKE, ADIDAS neoprávnene označený označením zhodným alebo zameniteľným s ochrannou známkou, ku ktorej právo používať ju patrí inému v celkovom množstve 95 ks textilných výrobkov a 1 pár obuvi, čím nakladal v rozpore s ustanovením § 8 ods. 2 zákona č. 506/2009 Z.z. o ochranných známkach v znení neskorších predpisov, pričom takto svojim konaním spôsobil škodu pre spol. XXXXX, XXXXX 

Odôvodnenie: 
Poverený pracovník finančnej správy Kriminálneho úradu finančnej správy, pobočka Východ Prešov v Prešove uznesením pod ČVS: XXXXX z 16.09.2013 podľa § 199 ods. 1 Trestného poriadku začal trestné stíhanie vo veci a dňa 23.09.2013 podľa § 206 ods. 1 Trestného poriadku vzniesol XXXXX obvinenie pre skutok z 22.04.2013 kvalifikovaný ako prečin porušovania práv k ochrannej známke, označeniu pôvodu výrobku a obchodnému menu podľa § 281 ods. 1 Trestného zákona, ktorý obvinený spáchal tak, ako je to uvedené vo výrokovej časti tohto uznesenia.

Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,

b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a

c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním kompletného vyšetrovacieho spisu, ako i príslušného spisového materiálu z mediačného konania sp. zn. XXXXX som zistil, že u obvineného XXXXX sú splnené všetky zákonom stanovené podmienky na uplatnenie postupu podľa        § 220 a nasl. Trestného poriadku a že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu ustanovenú v      § 220 ods. 1 Trestného poriadku.

Obvinený a poškodení uzavreli dňa 28.02.2014 dohodu o zmieri, v rámci ktorej všetci prehlásili, že zmier uzavreli slobodne a vážne, obsahuje ich slobodnú vôľu, o prejave ktorej v budúcnosti nemôžu vzniknúť žiadne pochybnosti, obsahu zmieru porozumeli, bez výhrad s ním súhlasia a tento vlastnoručne podpísali.

Obvinený slobodne, vážne, zrozumiteľne  a určito vyhlásil, že spáchal skutok, za ktorý je stíhaný a nahradil škodu spôsobenú trestným činom, keď túto uhradil v prospech všetkých poškodených, čo títo aj písomne vyhlásili dňa 28.02.2014.

Obvinený zložil dňa 28.02.2014 na účet Okresnej prokuratúry v Prešove peňažnú sumu na všeobecne prospešné účely vo výške 200,- eur, kde polovicu z tejto sumy, teda 100,- eur určenú na všeobecne prospešné účely podľa dohody o zmieri sa rozhodol obvinený poukázať Fakultnej nemocnici s poliklinikou J. A. Reimana v Prešove, Holého č. 14, 081 81 Prešov, IČO: 006 105 77, číslo účtu: 7000401789/8180. Táto suma je primeraná závažnosti spáchaného prečinu.

Obvinený a poškodení s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem (škodlivý následok tohto trestného činu bol obvineným  v plnom rozsahu napravený, ním ponúkané textilné oblečenie nebolo originálnymi výrobkami), na osobu obvineného (tento doposiaľ súdne trestaný nebol a pred spáchaním tohto trestného činu viedol riadny život) a na jeho osobné a majetkové pomery  (obvinený je toho času nezamestnaný a bez mesačného príjmu) som dospel k záveru, že takýto spôsob rozhodnutia je dostačujúci. S poukazom na splnenie všetkých taxatívne uvedených podmienok v ustanovení § 220 ods. l, ods. 2 Trestného poriadku som rozhodol tak, ako je to obsiahnuté vo výrokovej časti tohto uznesenia a trestné stíhanie proti obv. XXXXX som zastavil.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Soták
prokurátor